Filem diwiwiti kanthi wetuné monolog. Sawijining dina nalika William Burke (Simmon Perge) lan William Hare (Andy Serkis) ngalami kekèpèt ékonominé jalaran wis ora ana panggon makarya, sawatara, perkembangan donyané ngèlmu babagan anatomi raga manungsa lagi tumuju apik-apiké. Ana salah sawijiné guru "anatomi" raga manungsa ing pawiyatan, jenenge Dr. Knox sing kangelan nggolèk mayit kanggo didadèkké srana praktèk kanggo murid-muriddé. Hare sing wis duwé bojo jebulé duwé omah panginepan kanggo para jompo. Ana salah sawijiné mbah-mbah sing wis séda ing panginepan kuwi. Bojoné Hare ngongkon Hare lan Burke supaya ngurus mayit mau, terus Burke lan Hare nduwéni pamikiran ngedol mayit kuwi marang Dr. Knox.